Document ID: 31994D0211

Title and Content:
ΑΠΟΦΑΣΗ ΤΗΣ ΕΠΙΤΡΟΠΗΣ της 15ης Απριλίου 1994 για την τροποποίηση της απόφασης 91/596/ΕΟΚ του Συμβουλίου σχετικά με τη μορφή της περίληψης της γνωστοποίησης που αναφέρεται στο άρθρο 9 της οδηγίας 90/220/ΕΟΚ του Συμβουλίου (94/211/ΕΚ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, την οδηγία 90/220/ΕΟΚ του Συμβουλίου της 23ης Απριλίου 1990 για τη σκόπιμη ελευθέρωση γενετικώς τροποποιημένων οργανισμών στο περιβάλλον (1), και ιδίως το άρθρο 9 παράγραφος 1, Εκτιμώντας: ότι οι αρμόδιες αρχές που έχουν ορισθεί από τα κράτη μέλη οφείλουν να αποστέλλουν στην Επιτροπή κάθε γνωστοποίηση που λαμβάνουν σύμφωνα με το μέρος Β της οδηγίας 90/220/ΕΟΚ- ότι το Συμβούλιο, με την απόφασή του 91/596/ΕΟΚ (2), καθόρισε τη μορφή της εν λόγω περίληψης, η οποία πρέπει να χρησιμοποιείται για την ελευθέρωση γενετικώς τροποποιημένων οργανισμών (ΓΤΟ) οποιουδήποτε τύπου- ότι, βάσει της πείρας που αποκτήθηκε δεδομένου ότι γνωστοποιούνται διαφορετικά στοιχεία για συγκεκριμένους τύπους ΓΤΟ, είναι αναγκαίο να αναθεωρηθεί η μορφή περίληψης- ότι, κατά συνέπεια, είναι σκόπιμο να τροποποιηθεί η απόφαση 91/596/ΕΟΚ χωρίζοντας τη μορφή της περίληψης της γνωστοποίησης σε δύο μέρη: στο μέρος 1 που πρέπει να χρησιμοποιείται στις περιπτώσεις ελευθέρωσης γενετικώς τροποποιημένων ανωτέρω φυτών και στο μέρος 2 που πρέπει να χρησιμοποιείται προκειμένου για ελευθέρωση κάθε άλλου ΓΤΟ- ότι τα μέτρα που προβλέπονται στην παρούσα οδηγία είναι σύμφωνα με τη γνώμη που διετύπωσε η Επιτροπή που προβλέπεται στο άρθρο 21 της οδηγίας 90/220/ΕΟΚ, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Τα παραρτήματα της απόφασης 91/596/ΕΟΚ, αντικαθίσταται από το παράρτημα της παρούσας απόφασης. Άρθρο 2 Η παρούσα απόφαση απευθύνεται στα κράτη μέλη. Βρυξέλλες, 15 Απριλίου 1994.

Classification Labels:
103
100
99
1934
311

Label Descriptions:
{"103": "Προστασία του περιβάλλοντος", "100": "Περιβαλλοντική πολιτική", "99": "ΠΕΡΙΒΑΛΛΟΝ", "1934": "Πολιτική για την υγεία", "311": "ΥΓΕΙΑ"}

EuroVoc IDs (Original): 2825
2723
2479
486
3797

EuroVoc IDs (Expanded): 2825
2723
2479
486
3797

Dataset Source: meu

Split: train